62022TO0743(02)_INF
Vispārējās tiesas priekšsēdētāja 2023. gada 19. jūlijs rīkojums –
Mazepin/Padome
(lieta T‑743/22 RII)
Pagaidu noregulējums – Kopējā ārpolitika un drošības politika – Ierobežojošie pasākumi saistībā ar Krievijas darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – Pieteikums par pagaidu pasākumu noteikšanu – Fumus boni juris – Steidzamība – Interešu izsvēršana
1.
Pagaidu noregulējums – Piemērošanas apturēšana – Pagaidu pasākumi – Noteikšanas nosacījumi – Fumus boni juris – Steidzamība – Būtisks un neatgriezenisks kaitējums – Kumulatīvs raksturs – Visu attiecīgo interešu izsvēršana – Vērtēšanas kārtība un pārbaudes veids – Pagaidu noregulējuma tiesneša novērtējuma brīvība
(LESD 256. panta 1. punkts, 278. un 279. pants; Vispārējās tiesas Reglamenta 156. panta 4. punkts)
(skat. 34.– 37. punktu)
2.
Pagaidu noregulējums – Piemērošanas apturēšana – Pagaidu pasākumi – Noteikšanas nosacījumi – Fumus boni juris – Pamatu, kas norādīti pamatprasības pamatojumam, prima facie izvērtēšana – Prasība par ierobežojošie pasākumiem saistībā ar Krievijas darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Pamati, kas attiecas uz Padomes kļūdu vērtējumā – Pamati, kas prima facie nav nepamatoti
(LESD 278. un 279. pants; Eiropas Savienības Pamattiesību hartas 47. pants; Padomes Lēmuma 2014/145/KĀDP, kas grozīts ar Lēmumu (KĀDP) 2023/572, pielikums; Padomes Regulas Nr. 269/2014 un 2023/571 pielikums)
(skat. 40., 41., 56., 66.–70_. 74.–78., 82. un 83. punktu)
3.
Pagaidu noregulējums – Piemērošanas apturēšana – Pagaidu pasākumi – Noteikšanas nosacījumi – Steidzamība – Būtisks un neatgriezenisks kaitējums – Lietas dalībnieka, kas prasa pagaidu pasākuma noteikšanu, pierādīšanas pienākums
(LESD 256. panta 1. punkts, 278. un 279. pants; Vispārējās tiesas Reglamenta 156. panta 4. punkts)
(skat. 84. punktu)
4.
Pagaidu noregulējums – Piemērošanas apturēšana – Noteikšanas nosacījumi – Visu attiecīgo interešu izsvēršana – Ierobežojoši pasākumi saistībā ar situāciju Ukrainā – Lēmums par līdzekļu iesaldēšanu – Ietekmīgi uzņēmēji, kas darbojas ekonomikas nozarēs, kuras nodrošina būtisku ieņēmumu avotu Krievijas Federācijas valdībai, un ar tiem saistītas personas – Prasītāja interešu risināt sarunas par viņa pieņemšanu darbā, piedalīties nākamajās automobiļa sporta čempionātos un turpināt savu profesionālo karjeru prioritāte salīdzinājumā ar Padomes interesēm
(LESD 278. un 279. pants; Padomes Lēmuma 2014/145/KĀDP, kas grozīts ar Lēmumu (KĀDP) 2023/572, pielikums; Padomes Regulas Nr. 269/2014 un 2023/571 pielikums)
(skat. 102., 112.– 123. punktu)
Rezolutīvā daļa
1)
Apturēt Padomes Lēmuma (KĀDP) 2023/572 (2023. gada 13. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, Padomes Īstenošanas regulas (ES) 2023/571 (2023. gada 13. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība un Padomes 2023. gada 14. marta akta, ar kuru Nikita Dmitrievich Mazepin vārds ir atstāts personu, vienību un struktūru sarakstā, uz kurām attiecas Padomes Lēmumā 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, kurā grozījumi izdarīti ar Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība ar grozījumiem, paredzētie ierobežojošie pasākumi, izpildi, ciktāl šie tiesību akti atstāj N. Mazepin vārdu personu, vienību un struktūru sarakstā, uz kurām attiecas šie ierobežojošie pasākumi, un tikai tiktāl, ciktāl tas šķiet nepieciešams, lai ļautu viņam piedalīties sarunās par viņa pieņemšanu darbā par Formula 1 komercpilotu vai par pilotu citos autosporta čempionātos, kas notiek arī vai vienīgi Eiropas Savienības teritorijā, kā arī piedalīties Formula 1 un citu autosporta čempionātu Grand Prix, izmēģinājumos, treniņos un brīvajās sesijās, sacensībās, kas notiek Savienības teritorijā. Šim nolūkam N. Mazepin ir atļauts vienīgi, pirmkārt, lai piedalītos sarunās un noslēgtu vienošanās ar sacīkšu komandu vai ar sponsoriem, kas nav saistīti ne ar Dmitry Arkadievich Mazepin darbību, ne ar fiziskām vai juridiskām personām, kuru vārdi vai nosaukumi ir ietverti Lēmuma 2014/145 un Regulas Nr. 269/2014 pielikumos iekļautajos sarakstos, otrkārt, iebraukt Savienības teritorijā, lai piedalītos kā galvenais pilots vai rezerves pilots Starptautiskās automobiļu federācijas (FIA) Formula 1 čempionātos vai citos čempionātos, treniņos, izmēģinājumos un brīvajās sesijās, arī nolūkā, lai tiktu atjaunota viņa Super Licence, treškārt, iebraukt Savienības teritorijā, lai veiktu FIA vai viņa sacīkšu komandas prasītās medicīniskās pārbaudes, ceturtkārt, iebraukt Savienības teritorijā, lai piedalītos medicīnisko pārbaužu programmās un treniņos (tostarp uz simulatora), piektkārt, iebraukt Savienības teritorijā, lai piedalītos sacensībās, sponsorēšanas un reklāmas pasākumos pēc savas sacīkšu komandas vai sponsoru pieprasījuma, sestkārt, atvērt bankas kontu, uz kuru varētu tikt pārskaitīta viņa alga, prēmijas, sacīkšu komandas maksājumi un sponsoru finanšu ieguldījumi, kam ir piekritusi viņa komanda, un, septītkārt, izmantot bankas kontu un kredītkarti vienīgi, lai segtu izdevumus, kas ļauj komercpilotam ceļot Savienības teritorijā, piedalīties sarunās un noslēgt vienošanās ar sacīkšu komandu vai ar sponsoriem un piedalīties čempionātos, Grand Prix, sacensībās, treniņos, izmēģinājumos vai brīvajās sesijās Savienības dalībvalstīs un piedalīties medicīnisko pārbaužu un treniņu programmās. Šajā ziņā N. Mazepin ir atļauts vienīgi, pirmkārt, iebraukt Savienības teritorijā, lai piedalītos sarunās un noslēgtu vienošanās ar sacīkšu komandu vai ar sponsoriem, kas nav saistīti ne ar Dmitry
Arkadievich Mazepin darbību, ne ar fiziskām vai juridiskām personām, kuru vārdi vai nosaukumi ir ietverti Lēmuma 2014/145 un Regulas Nr. 269/2014 pielikumos iekļautajos sarakstos, otrkārt, iebraukt Savienības teritorijā, lai piedalītos kā galvenais pilots vai rezerves pilots Starptautiskās automobiļu federācijas (FIA) Formula 1 čempionātos vai citos čempionātos, treniņos, izmēģinājumos un brīvajās sesijās, arī nolūkā, lai tiktu atjaunota viņa Super Licence, treškārt, iebraukt Savienības teritorijā, lai veiktu FIA vai viņa sacīkšu komandas prasītās medicīniskās pārbaudes, ceturtkārt, iebraukt Savienības teritorijā, lai piedalītos sacensībās, sponsorēšanas un reklāmas pasākumos pēc savas sacīkšu komandas vai sponsoru pieprasījuma, piektkārt, atvērt bankas kontu, uz kuru varētu tikt pārskaitīta viņa alga, prēmijas, sacīkšu komandas maksājumi un sponsoru finanšu ieguldījumi, kam ir piekritusi viņa komanda, un, sestkārt, izmantot bankas kontu un kredītkarti vienīgi, lai segtu izdevumus, kas ļauj komercpilotam ceļot Savienības teritorijā, piedalīties sarunās un noslēgt vienošanās ar sacīkšu komandu vai ar sponsoriem un piedalīties čempionātos, Grand Prix, sacensībās, treniņos, izmēģinājumos vai brīvajās sesijās Savienības dalībvalstīs.Ja N. Mazepin tiktu pieņemts darbā par Formula 1 pilotu vai par pilotu citos autosporta čempionātos, kas notiek arī vai vienīgi Savienības teritorijā, viņam ir jāapņemas piedalīties sacensībās ar neitrālu karogu un parakstīt šajā ziņā FIA prasītās pilotu saistības.
2)
Atcelt 2023. gada 5. aprīļa rīkojumu Mazepin/Padome (T‑743/22 R II)
3)
Lēmuma par tiesāšanās izdevumiem pieņemšanu atlikt.